
[bookmark: TextBodyBegin]Европейският парламент,
–	като взе предвид предложението на Комисията до Европейския парламент и Съвета (COM(2024)0325 – C10‑0088/2024),
–	като взе предвид член 107, параграф 2 от Договора за функционирането на Европейския съюз,
–	като взе предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз[footnoteRef:1], [1:  	OВ L 311, 14.11.2002 г., стр. 3, ELI: http://data.europa.eu/eli/reg/2002/2012/oj.] 

–	като взе предвид Регламент (EC, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027[footnoteRef:2], и по-специално член 9 от него, [2:  	ОВ L 433 I, 22.12.2020 г., стр. 11, ELI: http://data.europa.eu/eli/reg/2020/2093/oj.] 

–	като взе предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси[footnoteRef:3], и по-специално точка 10 от него, [3:  	ОВ L 433 I, 22.12.2020 г., стр. 28, ELI: http://data.europa.eu/eli/agree_interinstit/2020/1222/oj.] 

–	като взе предвид Регламент (ЕС) 2021/1058 на Европейския парламент и на Съвета от 24 юни 2021 г. относно Европейския фонд за регионално развитие и относно Кохезионния фонд[footnoteRef:4],  [4:  	OВ L 231, 30.6.2021 г., стр. 60, ELI: http://data.europa.eu/eli/reg/2021/1058/oj.] 

–	като взе предвид своята резолюция от 27 февруари 2024 г. относно проекта на регламент на Съвета за изменение на Регламент (EC, Евратом) 2020/2093 за определяне на многогодишната финансова рамка за годините 2021—2027[footnoteRef:5], [5:  	Приети текстове, P9_TA(2024)0082.] 

–	като взе предвид своята резолюция от 20 октомври 2021 г. относно ефективността при използване на средствата от ЕС чрез фонд „Солидарност“ от страна на държавите членки в случай на природни бедствия[footnoteRef:6], [6:  	ОВ C 184, 5.5.2022 г., стр. 82.] 

–	като взе предвид своята резолюция от 18 май 2021 г. относно прегледа на фонд „Солидарност“ на Европейския съюз[footnoteRef:7], [7:  	ОВ C 15, 12.1.2022 г., стр. 2.] 

–	като взе предвид Доклад № 1/2024 на Европейската агенция за околна среда (ЕАОС), озаглавен „European Climate Risk Assessment (EUCRA)“ (Европейска оценка на риска, свързан с климата (EUCRA)),
–	като взе предвид доклада на комисията по бюджети (A10-0002/2024),
А.	като има предвид, че между 1 и 17 май 2023 г. в регион Емилия-Романя в Италия паднаха изключително интензивни валежи, които причиниха наводнения, преките щети от които се оценяват от италианските органи на 8,5 милиарда евро;
Б.	като има предвид, че между 3 и 6 август 2023 г. Словения беше засегната от обилни валежи, които причиниха наводнения в цялата страна и които бяха най-тежкото природно бедствие в страната досега, довело до преки щети в размер на 7,3 милиарда евро по изчисления на Комисията;
В.	като има предвид, че между 3 и 6 август 2023 г. Австрия беше засегната от силни валежи в южните региони на страната, които доведоха до преки щети, оценени от австрийските органи на 208 милиона евро;
Г.	като има предвид, че между 4 и 11 септември 2023 г. Гърция беше засегната от средиземноморската буря „Даниел“, която причини обилни валежи и доведе до наводнения на множество места в Централна Гърция, и особено в регион Тесалия, в резултат на което бяха причинени преки щети, които гръцките органи оценяват на 2,3 милиарда евро;
Д.	като има предвид, че между 25 октомври и 10 ноември 2023 г. регион Тоскана в Италия беше засегнат от интензивни валежи, което доведе до внезапни наводнения, преките щети от които се оценяват от италианските органи на 2,7 милиарда евро;
Е.	като има предвид, че между 2 и 9 ноември 2023 г. бившият регион Нор-Па дьо Кале в регион О дьо Франс във Франция беше засегнат от обилни валежи, които предизвикаха наводнения, преките щети от които се оценяват от френските органи на 1,9 милиарда евро;
1.	изразява най-дълбока солидарност с всички жертви, техните семейства и всички лица, засегнати от разрушителните наводнения в Италия, Словения, Австрия, Гърция и Франция, както и с националните, регионалните и местните органи, участващи в усилията за оказване на помощ;
2.	приветства решението като осезаема и видима форма на солидарността на Съюза с неговите граждани и регионите в засегнатите райони в Италия, Словения, Австрия, Гърция и Франция;
3.	отново подчертава значението на осведомяването на обществеността за осезаемите ползи, предоставяни от фонд „Солидарност“ на ЕС („фонд „Солидарност“), включително за допълнителното повишаване на доверието на гражданите в инструментите и програмите на Съюза;
4.	подчертава нарастващия брой тежки и разрушителни природни бедствия в Европа и призовава държавите членки и Комисията да инвестират в мерки за смекчаване на изменението на климата и адаптиране към него, за да се избегнат загубите на човешки живот и икономическите загуби; счита, че бюджетът на фонд „Солидарност“ или равностойна структура следва да бъде увеличен с оглед на предстоящото предложение на Комисията относно новата многогодишна финансова рамка и последващите междуинституционални преговори; настоятелно призовава Комисията да увеличи бюджета на резерва за европейска солидарност и да гарантира, че общият размер на финансирането и условията за отпускане на средства осигуряват оптималната ефективност на фонд „Солидарност“;
5.	подчертава, че поради изменението на климата островите и крайбрежните региони са особено уязвими на природни бедствия; признава, че явления като земетресенията, наводненията, вулканичните изригвания и сушата, които засягат също езерата и реките, са нарастваща заплаха за много европейски региони, особено в Средиземноморието; поставя под въпрос дали фонд „Солидарност“ е подходящо съобразен с извънредните потребности, свързани с адаптирането към изменението на климата в тези особено уязвими територии; поради това счита, че островите и крайбрежните региони следва да получават подходящо финансиране в рамките на фонд „Солидарност“, за да се преодолеят специфичните им уязвимости;
6.	подчертава, че фонд „Солидарност“ е само инструмент за облекчаване на последиците и че Съюзът следва също така да продължи да полага усилия за адаптиране към изменението на климата и смекчаването му, като подкрепя европейските и националните политики за предотвратяване на природни бедствия; подчертава, че в Доклад № 1/2024 на Европейската агенция за околна среда (ЕАОС), озаглавен „European Climate Risk Assessment“ (Европейска оценка на риска, свързан с климата), се предупреждава, че блокът не е подготвен за последиците от изменението на климата, и подчертава необходимостта от действия, за да се избегнат ситуации, при които установените рискове достигат критични равнища; призовава държавите членки и Комисията да допринесат за постигане на целите, договорени на срещата на високо равнище по въпросите на климата, проведена в Париж; припомня във връзка с това спешната необходимост от ефективни полезни взаимодействия с други политики и програми на Съюза и подчертава, че държавите членки следва да използват по най-добрия начин възможностите за финансиране, по-специално от Европейския фонд за регионално развитие, Европейския социален фонд плюс, Европейския фонд за морско дело, рибарство и аквакултури, Кохезионния фонд и програмите за развитие на селските райони; подчертава също необходимостта от превантивни мерки не само за смекчаване на бъдещите щети, но и за предотвратяване на изострянето на рисковите условия след катастрофични събития, като горски пожари, свлачища или пресушаване на езера и реки; подчертава, че е важно да се осигури подходяща гъвкавост между различните програми; подчертава, че помощта, предоставяна по линия на фонд „Солидарност“, не следва да бъде за сметка на финансирането от Съюза, получено от държавите членки в рамките на други програми или политики на Съюза; припомня, че държавите членки могат да предоставят държавна помощ в съответствие с приложимите правила на Съюза, по-конкретно за селскостопанските предприятия, които са претърпели щети вследствие на природни бедствия;
7. 	припомня значението на бързата и солидна оценка на щетите, която надлежно отчита икономическите последици, и призовава за по-големи оперативни усилия, за да се намали средното време за отпускане на авансови плащания, като същевременно се осигури защитата на бюджета на Съюза; призовава Комисията да рационализира допълнително процедурата и да съкрати времето, необходимо за обработване на заявленията за мобилизиране на средства от фонд „Солидарност“, за да се ускори времето за реагиране и да се гарантира, че средствата достигат бързо до засегнатите региони, тъй като природните бедствия причиняват значителни щети, които водят до нарушения в ежедневието и местните икономики; подчертава необходимостта от разумна гъвкавост, когато държавите получателки са изправени пред оправдани забавяния и предизвикателства при кандидатстването за и усвояването на разпределеното финансиране; призовава държавите членки да вземат предвид факта, че природните бедствия засягат особено силно уязвимото население поради социално-икономически фактори, които допълнително възпрепятстват способността му да се възстановява; 
8.	подчертава неотложната необходимост от незабавно отпускане на финансова помощ чрез фонд „Солидарност“, за да може подкрепата да стигне своевременно до засегнатите региони; 
9.	одобрява приложеното към настоящата резолюция решение;
10.	възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз;
11.	възлага на своя председател да предаде настоящата резолюция, включително и приложението към нея, съответно на Съвета и на Комисията.

